S-718/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dags. 27. september sl., á hendur:

„P-kk-þgf Þ-kk-þgf J-kk-þgf, kt. 000000-0000,

[...], Reykjavík,

fyrir fíkniefna- og vopnalagabrot, með því að hafa þriðjudaginn 5. apríl 2016 innandyra að [...] í Reykjavík, haft í vörslum sínum 92 kannabisplöntur, 634,73 g af kannabislaufi, og 197,90 g af kannabisstönglum, og hafa um nokkurt skeið fram til þessa dags ræktað greindar plöntur sem lögregla fann eftir leit og jafnframt á sama tíma átt og haft í vörslum sínum handjárn, tvo hnífa (bitvopn, blað 30 sm og 22 sm að lengd) og útdraganlega kylfu, rifil- og haglaskot og endurhleðslubúnað fyrir riffil.

M. 007-2016-018496

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og við 1. mgr. 12. gr., sbr. b.-lið 1. mgr. 2. gr., a. og c. lið 2. mgr., og 4. mgr. 30. gr., allt sbr. 1. mgr. 36. gr. vopnalaga nr. 16, 1998.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt er krafist upptöku á 92 kannabisplöntum, 634,73 g af kannabislaufum og 197,90 g af kannabisstönglum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og þá er þess einnig krafist að loftsía, 11 spennar og 11 gróðurhúsalampar, verði gerðir upptækir samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er krafist upptöku á ofangreindum vopnum kylfu, 2 hnífum, handjárn, skotfæri og endurhleðslubúnað fyrir rifil, samkvæmt 1. mgr. 37. gr. vopnalaga nr. 16, 1998.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Sækjandi féll frá kröfu um upptöku á endurhleðslubúnaði.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt sakavottorði ákærða hefur hann tvívegis sætt refsingum fyrir brot á lögum um ávana- og fíkniefni. Nú síðast var hann dæmdur til greiðslu 70.000 kr. sektar með dómi Héraðsdóms Reykjaness 23. september 2015.

Ákærði hefur nú verið sakfelldur fyrir að hafa haft í vörslum sínum nánar tilgreind vopn og fyrir að hafa ræktað kannabisplöntur. Um talsvert magn plantna, laufa og stöngla var að ræða og tekur refsing ákærða mið af því.

Með hliðsjón ofangreindu er refsing ákærða ákveðin fjögurra mánaða fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns S-kk-ef A-kk-ef S-kk-ef hrl. 110.000 krónur og 469.419 krónur í annan sakarkostnað.

D ó m s o r ð :

Ákærði, P-kk-nf Þ-kk-nf J-kk-nf, sæti fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 92 kannabisplöntum, 634,73 g af kannabislaufum og 197,90 g af kannabisstönglum, loftsíu, 11 spennum og 11 gróðurhúsalömpum, kylfu, tveimur hnífum, handjárnum og skotfærum.

Ákærði greiði málsvarnarþóknun skipaðs verjanda síns S-kk-ef A-kk-ef S-kk-ef hrl. 110.000 krónur og 469.419 krónur í annan sakarkostnað.

S-kvk-nf H-kvk-nf (sign.)